Posti Group

Posti Group er et finsk selskap, delt inn i fire forretningsgrupper: Postal Services (Posttjenester), Parcel and Logistics Services (pakke og logistikktjenester), Itella Russia og OpusCapita. Regjeringen i Finland er eneaksjonær i selskapet. Posti Oy har leveringsplikt, noe som innebærer for eksempel at leveranser av brev og pakker skal skje på hverdager i alle Finlands kommuner.
Postis nettosalg i 2013 var 1 977 millioner euro. Posti har 26 000 medarbeidere som betjener kundene.
Postis historie spenner seg over nesten 400 år. Av nettosalg, kommer ca 96% fra bedrifter og organisasjoner. Selskapets viktigste kunder kommer fra næringene handel, tjenester og media. Posten Åland er den uavhengige postoperatøren for Åland.
Postis hovedkontor ligger i Pohjois-Pasila i Helsinki. Virksomheten er delt inn i fire forretningsgrupper. Konsernet ledes av president & CEO Heikki Malinen og styreformann Arto Hiltunen. I 2013 sysselsatte konsernet i gjennomsnitt 27 253 personer. Selskapet har virksomhet i elleve land: Latvia, Litauen, Norge, Polen, Sverige, Tyskland, Slovakia, Finland, Danmark, Russland og Estland.
Posten Finland ble grunnlagt i 1638 og virksomheten har vært organisert som aksjeselskap siden 1994, fram til 2001 helt statseid. Posten Finland er en av Finlands største arbeidsgivere med rundt 24 000 ansatte. 1. juni 2007 endret selskapet navn til Itella Oyj Abp.


== Postnumre ==
Finlands postnumre er geografisk inndelt slik:

0XXXX – Helsingfors, Esbo, Vanda, Borgå, Hyvinge, Lojo
1XXXX – Tavastehus, Lahtis
2XXXX – Åbo, Björneborg, Raumo, Salo
3XXXX – Tammerfors
4XXXX – Jyväskylä, Kouvola, Kotka
5XXXX – S:t Michel, Villmanstrand, Nyslott
6XXXX – Seinäjoki, Vasa, Karleby
7XXXX – Kuopio, Idensalmi, Varkaus
8XXXX – Joensuu, Kajana
9XXXX – Uleåborg, Rovaniemi, Kemi


== Varemerker ==
Posti Group leverer tjenester til sine bedriftskunder globalt under Itella-merket og til sine forbrukerkunder i Finland under Posti-merket.
Fra februar 2011 ble Finland det første landet i verden som mottar alle brev, publikasjoner, pakker og direktereklame gjennom karbonnøytral, og miljøvennlig levering av Posti.


== Historie ==
6. september 1638: Generalguvernør Per Brahe d.y. innfører et postsystem i Finland, som på den tiden var en del av Sverige.
1811: En sentraladministrasjon blir etablert for postsystemet i det selvstendige storhertugdømmet Finland.
1845: Et pakkepost-system blir etablert.
1856: Frimerker blir innført.
1858: Levering av brev og aviser til privatpersoner blir innført.
Fra 1860-tallet: Posten er en av de første til å ansette kvinner.
1927: Telegrafverket blir slått sammen med postdivisjonen.
1981: Navnene post og telegraf blir endret til post og telekommunikasjon.
1990: Post og telekommunikasjon blir omgjort til en offentlig tjeneste som finansieres utenom statsbudsjettet.
1994: Post og telekommunikasjon blir omgjort til Suomen PT Group, med datterselskapene Finland Post Corporation for posttjenester og Telecom Finland Oy (senere Sonera Oy) for telekommunikasjon.
1998: Suomen PT Group deles inn i Finland Post Corporation og Sonera Oy, som begge eies direkte av staten.
2001: Finland Post Corporation blir et offentlig selskap.
2002: Informasjonslogistikkvirksomheten utvides til Tyskland og logistikkvirksomheten til Estland.
2004: Informasjonslogistikkvirksomheten utvides til Estland, Latvia og Litauen.
2005: Logistikkvirksomheten utvides til Danmark, Latvia og Litauen.
2006: Logistikkvirksomheten utvides til Sverige og Norge.
1. juni 2007: Navnet på selskapet endres til Itella Corporation. Endringen er et resultat av den stadig mer varierte og internasjonalt baserte virksomheten.
2008: Itella utvider til Russland ved å kjøpe opp logistikkgruppen NLC (National Logistics Company) og Connexions, markedsføringskonsulenter innen kundeforhold. Itella utvider til Polen ved anskaffelsen av informasjonslogistikkvirksomheten, BusinessPoit S.A.
2009: Informasjonsvirksomheten utvider til Russland og andre land i Sentral- og Øst-Europa. Det nye datterselskapet Itella IPS Oy (Itella Payment Services) får lisens som en betalingsformidler.


== Eksterne lenker ==
Offisielt nettsted 
(en) Posti Group – kategori av bilder, video eller lyd på Commons